
Ministru kabineta noteikumi Nr. 627
Rīgā 2023. gada 31. oktobrī (prot. Nr. 54 33. §)
Grozījums Ministru kabineta 2022. gada 14. jūnija noteikumos Nr. 349 "Noteikumi par aizdevumu programmu pret Ukrainu vērstās Krievijas militārās agresijas radīto ekonomisko seku mazināšanai"
Izdoti saskaņā ar Attīstības finanšu institūcijas likuma 12. panta ceturto daļu un Pret Ukrainu vērstās Krievijas militārās agresijas dēļ piemēroto sankciju un pretpasākumu izraisīto ekonomisko seku pārvarēšanas atbalsta likuma 4. panta pirmo daļu
· Izdarīt Ministru kabineta 2022. gada 14. jūnija noteikumos Nr. 349 "Noteikumi par aizdevumu programmu pret Ukrainu vērstās Krievijas militārās agresijas radīto ekonomisko seku mazināšanai" (Latvijas Vēstnesis, 2022, 120., 216., 248. nr.; 2023, 121. nr.) šādu grozījumu:
· 1. Izteikt 7. punktu šādā redakcijā:
· "7. Sabiedrībai "Altum" pieejamais finansējums aizdevumu programmas īstenošanai ir 16 500 000 euro, kas ir Covid-19 infekcijas izplatības seku pārvarēšanai krīzes aizdevumu programmas ietvaros atmaksātais finansējums."

